Folding@home โปรเจคช่วยประมวลผลเพื่อต่อสู้ COVID-19!
Published: 2020-05-19 17:35:27

# Folding@home (FAH, F@h)

ไม่ได้เป็นของใหม่อะไรเลย โดย FAH เป็นโปรเจคการประมวลผลแบบกระจาย (distributed computing) สำหรับการจำลองพลวัตของโปรตีน (protein dynamics) รวมไปถึงการประมวลผลเพื่อจำลองการขดตัว หรือการเคลื่อนไหวของโปรตีน โดยใครที่มีเครื่องคอมพิวเตอร์ว่าง ๆ ก็เอามาให้มันประมวลผลเพื่อช่วยในโปรเจคนี้ได้ ซึ่งผลของการประมวลที่ได้จะช่วยให้นักวิทยาเข้าใจในชีววิทยามากขึ้น นั่นหมายถึงอาจช่วยให้ค้นพบวิธีการรักษาโรคต่าง ๆ ได้

## Download

ใครพร้อมแล้วก็ไปดาวโหลดกันกันได้เลยที่ [https://foldingathome.org/start-folding/](https://foldingathome.org/start-folding/) ส่วนผมใช้ macOS อยู่แล้วก็เลือกที่จะลงแบบ geek ๆ ด้วย `brew cask install folding-at-home`

## Community

ในไทยก็ได้มีการรวมตัวกันที่เฟสบุคกลุ่ม [Folding@Home Thailand](https://www.facebook.com/groups/263948448063747/) ผมไม่ได้สร้างเองนะมี[คนสร้างไว้อยู่แล้ว](https://medium.com/@udkgab/75fa46be4708) << กดเบา ๆ เข้าไปอ่านถ้าต้องการรายละเอียดที่มากขึ้น

ซึ่งจริง ๆ เคยมีคน[เขียนอธิบาย](https://cryptominingman.blogspot.com/2016/10/foldinghome-v7.html) FAH ไว้ตั้งแต่ ต.ค. 59 กันเลยทีเดียว และมีการลง pantip.com ด้วยตั้งแต่ [เม.ย. 60](https://pantip.com/topic/36358948)

## Setup

สำหรับใครที่ไม่ต้องการ credit ใด ๆ ติดตั้งเสร็จก็สามารถกด Fold ได้เลย แต่อย่างน้อยใส่ Team Number ด้วยเลข `261333` ก็ยังดีนะ ซึ่งอยู่ในนาม [Folding@Home Thailand](https://stats.foldingathome.org/team/261333)

![FAHControl](https://dev-to-uploads.s3.amazonaws.com/i/uqcxwrney9r5834nsdxr.png)

- ถ้าต้องการเลือกว่าเราจะ support โปรเจคไหนสามารถเลือกได้ที่ Configure > Advanced > Cause Preference ผมเลือกเป็น High Priority ไป degfault เป็นโปรเจคไหนก็ได้ (Any)
- ในส่วนของ Folding Power สามารถปรับพลังที่เราจะใช้ในการประมวลผลได้จาก Light - Medium - Full
- Folding Slots ปกติแล้วจะมีแต่ CPU และตามด้วยจำนวน threads ในรูปจะเห็นว่าใช้อยู่ทั้งหมด 12 threads
- สามารถเพิ่ม GPU ได้จาก Configure ซ้ายบน ไม่แน่ใจว่าถ้ามี CPU หลายตัว จะต้องเพิ่มเองหรือป่าว หรือมีมาให้ตั้งแต่แรก
- ปุ่ม Finish ▷| เมื่อกดแล้ว โปรแกรมจะยังทำงานต่อจนกว่าจะเสร็จงานนั้น ๆ แล้วจึงจะหยุด

## สมัคร

ถ้าใครอยากได้ credit สามารถลงทะเบียนได้ที่ https://apps.foldingathome.org/getpasskey โดยเราจะได้ username และ passkey สำหรับมากรอกในโปรแกรมผ่านทางอีเมลอีกที

ซึ่งที่ผมเห็นบางคนก็ใช้รหัสกระเป๋าตังตัวเองตั้งเป็น alias นะ ไม่รู้มีคนบริจาคบ้างมั้ย 555

## ข้อจำกัด

- สำหรับ macOS ยังไม่รองรับการประมวลผลบน GPU
- ถ้าอยากช่วยบน ARM เช่น Raspberry Pi หรือโทรศัพท์มือถือให้ไปดูโปรเจค [Rosetta@home](https://boinc.bakerlab.org) แทน
- ใครที่หวังว่าจะเห็นคะแนนตัวเองทันทีหลังจากจบงาน อาจจะไม่เห็นทันที เพราะระบบจะ refresh คะแนนทุก ๆ 1 ชม.

## [คอขวด](https://youtu.be/HaMjPs66cTs)

ซึ่งเมื่อวันที่ 27 มีนาคม 2563 มีรายงานว่าผู้เข้าร่วมโครงการ [กระโดดจากประมาณ 3 หมื่นคนเป็นมากกว่า 4 แสนคน](https://twitter.com/drGregBowman/status/1243405484289228801)เลยทีเดียว

ซึ่งทำให้เกิด[คอขวดที่เซิฟเวอร์](https://youtu.be/KU4qOebhkfs) ที่ไม่สามารถประจายงาน และรับงานได้เร็วพอกับพลังประมวลผลที่มีอยู่ตอนนี้ คาดว่าตอนนี้ปัญหานี้น่าจะได้รับการแก้ไขแล้ว

## อ่านต่อ

- คำถามที่พบบ่อย https://foldingathome.org/support/faq/project-details/

ก็ไม่ได้อยากเขียนยาวมาก คิดว่าติดตั้ง และใช้งานได้ไม่ยาก แค่อยากบอกให้รู้ว่าโลกมีสิ่งนี้อยู่

**สวัสดีครับ**